Dôvodová správa

A. Všeobecná časť

Ministerstvo pôdohospodárstva a rozvoja vidieka Slovenskej republiky vypracovalo návrh novely nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 58/2013 Z. z. o odvodoch za odňatie a neoprávnený záber poľnohospodárskej pôdy v znení neskorších predpisov ako iniciatívny návrh.
Cieľom predkladaného návrhu je doplniť vylúčenie z platenia odvodov za trvalé odňatie poľnohospodárskej pôdy aj tie prípady významných investícií, kedy takýto záber poľnohospodárskej pôdy bude znamenať pre Slovenskú republiku prínos nepochybne významne vyšší ako strata zapríčinená takýmto záberom, v ktorých realizáciu investície bude zabezpečovať podnik so 100 % majetkovou účasťou štátu určený na túto činnosť podľa § 1 ods. 3 písm. b) zákona č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov.
Návrh sa predkladá do skráteného pripomienkového konania z dôvodu mimoriadnych okolností spočívajúcich v hrozbe značných hospodárskych škôd, ku ktorým by mohlo dôjsť, ak by nová právna úprava nemohla byť čo najskôr uplatnená v prebiehajúcich procesoch prípravy významných investícií. 

Doložka zlučiteľnosti
právneho predpisu s právom Európskej únie 

1.	Predkladateľ právneho predpisu: Ministerstvo pôdohospodárstva a rozvoja vidieka Slovenskej republiky 
 2.	Názov návrhu právneho predpisu: Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 58/2013 Z. z. o odvodoch za odňatie a neoprávnený záber poľnohospodárskej pôdy v znení neskorších predpisov 
3.	Problematika návrhu právneho predpisu:
a)	je upravená v práve Európskej únie
-	primárnom
- čl. 3 ods. 1 písm. b), 107 až 109 a 291 Zmluvy o fungovaní Európskej únie 
-	sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)
1.	legislatívne akty 
2.	nelegislatívne akty
 - nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26.6.2014), 
- nariadenie Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis (Ú. v. EÚ L 352, 24.12.2013) 	
-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)
b)	nie je obsiahnutá v judikatúre Súdneho dvora Európskej únie.
4.	Záväzky Slovenskej republiky vo vzťahu k Európskej únii: 
a)	lehota na prebratie smernice alebo lehota na implementáciu nariadenia alebo rozhodnutia
bezpredmetné 
b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov
	bezpredmetné 
c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie
Proti SR nebolo začaté konanie o porušení Zmluvy o fungovaní Európskej únie podľa čl. 258 až 260 Zmluvy o fungovaní Európskej únie. 
d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia
bezpredmetné 
5.	Stupeň zlučiteľnosti návrhu právneho predpisu s právom Európskej únie:
Stupeň zlučiteľnosti - úplný 
6.	Gestor a spolupracujúce rezorty: 
Ministerstvo pôdohospodárstva a rozvoja vidieka Slovenskej republiky

Doložka vybraných vplyvov

1.	Základné údaje	
Názov materiálu	
Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 58/2013 Z. z. o odvodoch za odňatie a neoprávnený záber poľnohospodárskej pôdy v znení neskorších predpisov	
Predkladateľ (a spolupredkladateľ)	
Ministerstvo pôdohospodárstva a  rozvoja vidieka SR	
Charakter predkladaného materiálu	☐	Materiál nelegislatívnej povahy	
	☒	Materiál legislatívnej povahy	
	☐	Transpozícia práva EÚ	
V prípade transpozície uveďte zoznam transponovaných predpisov:	
Termín začiatku a ukončenia PPK	- - -	
Predpokladaný termín predloženia na MPK*	14.10.2015	
Predpokladaný termín predloženia na Rokovanie vlády SR*	28.10.2015	
	
2.	Definícia problému	
Výnimky z platenia odvodov pri odnímaní poľnohospodárskej pôdy z poľnohospodárskeho fondu v rámci prípravy významných investícií podľa zákona č. 175/1999 Z. z.	
3.	Ciele a výsledný stav	
Cieľom návrhu je doplniť vylúčenie z platenia odvodov za trvalé odňatie poľnohospodárskej pôdy aj tie prípady významných investícií, kedy takýto záber poľnohospodárskej pôdy bude znamenať pre SR prínos významne vyšší ako strata zapríčinená takýmto záberom, v ktorých realizáciu investície bude zabezpečovať podnik so 100 % majetkovou účasťou štátu určený na túto činnosť podľa § 1 ods. 3 písm. b) zákona č. 175/1999 Z. z.	
4.	Dotknuté subjekty	
Priamo dotknutý - podnik so 100 % majetkovou účasťou štátu určený na túto činnosť podľa § 1 ods. 3 písm. b) zákona č. 175/1999 Z. z.	
5.	Alternatívne riešenia	
- - -	
6.	Vykonávacie predpisy	
Predpokladá sa prijatie/zmena  vykonávacích predpisov?	☐  Áno	☒  Nie	
Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:
	
7.	Transpozícia práva EÚ 	
Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.	
	
8.	
Preskúmanie účelnosti**	
Uveďte termín, kedy by malo dôjsť k preskúmaniu účinnosti a účelnosti navrhovaného predpisu.
Uveďte kritériá, na základe ktorých bude preskúmanie vykonané.	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** nepovinné	
	
9.	Vplyvy navrhovaného materiálu	
Vplyvy na rozpočet verejnej správy	☒	Pozitívne	☐	Žiadne	☐	Negatívne	
    z toho rozpočtovo zabezpečené vplyvy	☐	Áno	☐	Nie	☐	Čiastočne	
Vplyvy na podnikateľské prostredie	☒	Pozitívne	☐	Žiadne	☐	Negatívne	
    z toho vplyvy na MSP	☒	Pozitívne	☐	Žiadne	☐	Negatívne	
Sociálne vplyvy	☐	Pozitívne	☒	Žiadne	☐	Negatívne	
Vplyvy na životné prostredie	☐	Pozitívne	☒	Žiadne	☐	Negatívne	
Vplyvy na informatizáciu	☐	Pozitívne	☒	Žiadne	☐	Negatívne	

10.	Poznámky	
Pokiaľ sa týka vplyvu na rozpočet verejnej správy, nie je možné kvantifikovať pozitívne a negatívne vplyvy, nakoľko odvodová zaťaženosť jednotlivých poľnohospodárskych pozemkov je závislá od bonity zaberanej pôdy a napríklad pri kóde bonitovaných pôdno-ekologických jednotiek 6 sa platí za záber 1 m2 2 €, pri 7 sa platí za záber 1 m2 1 €, pri 8 sa platí za záber 1 m2 0,7 € a pri 9 sa platí za záber 1 m2 0,5 €. A preto čiastka o ktorú by štát prišiel na platbe za trvalé odňatie je pri významných stavbách s objemom nad 100 mil. eur zanedbateľná. Zároveň však nedôjde k zníženiu záväzného ukazovateľa príjmov príslušnej kapitoly.	
11.	Kontakt na spracovateľa	
martin.illas@land.gov.sk 	
12.	Zdroje	
Ministerstvo dopravy, výstavby a regionálneho rozvoja SR	
13.	Stanovisko Komisie pre posudzovanie vybraných vplyvov z PPK	
- - -	

Analýza vplyvov na podnikateľské prostredie 
(vrátane testu MSP)	
Materiál bude mať vplyv s ohľadom na veľkostnú kategóriu podnikov:	
☐	
iba na MSP (0 - 249 zamestnancov) 	

☐	
iba na veľké podniky (250 a viac zamestnancov)	

☒	
na všetky kategórie podnikov	

3.1 Dotknuté podnikateľské subjekty
 - z toho MSP	
Uveďte, aké podnikateľské subjekty budú predkladaným návrhom ovplyvnené.
Stavebníctvo, strojárstvo, služby
Aký je ich počet?
Nie je možné predpokladať	
3.2 Vyhodnotenie konzultácií
       - z toho MSP	
Uveďte, akou formou (verejné alebo cielené konzultácie a prečo) a s kým bol návrh konzultovaný.
Ako dlho trvali konzultácie?
Uveďte hlavné body konzultácií a výsledky konzultácií. 	
Konzultácie sa nerealizovali 	
3.3 Náklady regulácie
      - z toho MSP	
3.3.1 Priame finančné náklady
Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu. 	
nie	
3.3.2 Nepriame finančné náklady
Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.	
nie	
3.3.3 Administratívne náklady
Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.	
nie	
3.3.4 Súhrnná tabuľka nákladov regulácie

Náklady na 1 podnikateľa	
Náklady na celé podnikateľské prostredie	

Priame finančné náklady	
0	
0	

Nepriame finančné náklady	
0	
0	

Administratívne náklady	
0	
0	

Celkové náklady regulácie	
0	
0	

3.4 Konkurencieschopnosť a správanie sa podnikov na trhu
       - z toho MSP	
Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.
Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.
Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?
Ovplyvňuje prístup k financiám? Ak áno, ako?	
nie	
3.5 Inovácie 
       - z toho MSP	
Uveďte, ako podporuje navrhovaná zmena inovácie.
Zjednodušuje uvedenie alebo rozšírenie nových výrobných metód, technológií a výrobkov na trh?
Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).
Podporuje vyššiu efektivitu výroby/využívania zdrojov? Ak áno, ako?
Vytvorí zmena nové pracovné miesta pre zamestnancov výskumu a vývoja v SR?	
nie	

B. Osobitná časť

K čl. I
§ 4 sa dopĺňa písmenom h), ktoré ustanovuje  vylúčenie z platenia odvodov za trvalé odňatie poľnohospodárskej pôdy aj v tých prípadoch, kedy takýto záber poľnohospodárskej pôdy bude potrebný na účely realizácie významných investícií zahŕňajúcich výstavbu stavieb zabezpečovanú podnikom so 100 % majetkovou účasťou štátu určeným na túto činnosť podľa § 1 ods. 3 písm. b) zákona č. 175/1999 Z. z. v znení neskorších predpisov
K čl. II
Nadobudnutie účinnosti sa navrhuje dňom vyhlásenia. Dátum nadobudnutia účinnosti návrhu je navrhnutý tak, aby ho bolo možné čo najskôr uplatniť v procese prípravy významných investícií.